Galápagos marine reservat

miniatyr|Sjøpølse ved Floreana 
Galápagos marine reservat (spansk: Reserva marina de Galápagos) er et ecuadoriansk marint verneområde som omfatter et område på  kvadratkilometer i Stillehavet.Plan de Manejo del Parque Nacional Galápagos. Utgitt mars 2005. Side 26, tabell 2,4: Las áreas protegidas de Galápagos en el contexto del Sistema Nacional de Áreas Protegidas del Ecuador. Besøkt 21. desember 2013.  Verneområdet ble opprettet i 1998, og omslutter fullstendig alle øyene i Galápagos-arkipelet. Det grenser opp mot Galápagos nasjonalpark som omfatter selve øygruppen.

I 1994 ble det foreslått å innlemme det marine reservatet på listen over UNESCOs verdensarvsteder, og i 2001 ble det eksisterende verdensarvområdet utvidet til også å omfatte havområdet.UNESCO, World Heritage Sites and Biosphere Reserves. Besøkt 21. desember 2013. UNESCO 13 desember 2001, http://whc.unesco.org/en/news/143 World Heritage Committee Inscribes 31 New Sites on the World Heritage List]. Besøkt 21. desember 2013.  I 1990 ble området erklært som et hvalfredningsområde.Galápagos nasjonalparks hjemmeside: About the Galapagos Marine Reserve. Besøkt 21. desember 2013. 

 Fauna 
Havområdet rundt Galápagosøyene er et møtepunkt for varme og kalde strømmer som gir gode levevilkår for en rekke arter. Det er registrert  havdyr. 25% av de havlevende organismene, og 24 arter marine pattedyr, lever kun i dette området. 37 arter er omfattet av CITES-konvensjonen.Plan de Manejo del Parque Nacional Galápagos. Utgitt mars 2005. Side 49-50, tabell 5,2: Listado de especies presentes en Galápagos incluidas en los tres apéndices del CITES.. Besøkt 21. desember 2013.  

Av hvalarter finnes der knølhval, Brydes hval, seihval, blåhval, tumlere, pantropisk plettet delfin, langnebbet delfin, stripedelfin, gulflankedelfin, kortnebbet delfin, nebbdelfin, arrdelfin, melonhodehval, dvergspekkhogger, halvspekkhogger, spekkhogger, grindhvaler, nebbhvaler, spermhval, dvergspermhval og blekhodenebbhval.Erik Hoyt, Marine Protected Areas for Whales, Dolphins and  Porpoises: A World Handbook for Cetacean Habitat Conservation and Planning. Figur 5.30, side 354:  Map of the Galápagos Marine Resources Reserve and Whale Sanctuary]. Routledge 2012. 

Av andre arter finnes der blant annet haviguaner, kamiguaner, blåfotsuler, røde klippekrabber, smalstjertede måser, ender, fregattfugler og elefantskilpadder.

 Miljøtrusler 
Marinreservatet står ovenfor trusler fra forurensing og utviklingen som følger av en økende turisme og en økende befolkning på Galápagosøyene. Det foregår overfiske og ulovlig fiske i farvannene rundt øyene. I og med at det lokale, lovlige, fisket er i ferd med å kollapse fører det til tilfeller der lokale fiskere må gå over til å utføre ulovlige virksomheter.Galapagos Conservation Trust: Issues in Galapagos . Besøkt 21. desember 2013. Lindsey A. Carr, A. C. Stier, K. Fietz, I. Montero, A. J. Gallagher og J. F. Bruno. Illegal shark fishing in the Galapagos marine reserve. Utgitt oktober 2012. Sidene 317–321. Besøkt 21. desember 2013. 

 Dykking 
I enkelte områder av Galápagos marine reservat er det muligheter for besøkende å drive med dykking eller snorkling. Populære steder er Bahía Tortuga på Santa Cruz og ved øyene Bartolomé, Wolf og Darwin.

 Referanser 

 Eksterne lenker 
 Galapagos nasjonalparks hjemmeside på engelsk og spansk
 UNESCOs offisielle hjemmeside 
 Charles Darwin Foundation 
 Sea Shepherd Conservation Society, Galapagos 

Kategori:Verneområder i Ecuador
Kategori:Verdensarven i Ecuador
Kategori:Galápagos
Kategori:Verneområder opprettet i 1998
Kategori:Marine verneområder